नेपालमा उत्पानद भएका रजिस्ट्रड नर्सको संख्या ७० हजार पुगिसकेको छ। नर्सको उत्पादन बढे पनि लोकसेवा प्रक्रियाबाट सरकारी सेवामा प्रवेश गर्ने नर्सहरु धेरै कम छन्। हाम्रा छोरीचेलीले नर्सिङ पढेर एउटा सीप सिक्न पाएका छन्, त्यो सकारात्मक कुरा हो। तर, त्यहीअनुसारको सम्मान र अवसर मिलिरहेको छैन। नर्सिङ पढ्नेहरु युरोप, क्यानडा, अस्ट्रेलियातिर जान थालेका छन्। राज्यले कति नर्स आवश्यकता हो र कसरी व्यवस्थापन गर्ने भन्नेबारे कुनै योजना नै नबनाई कलेज खोल्न छुट दिएको छ। यही क्रम केही समय जाने हो भने, ठूलो नर्सिङ जनशक्ति बेरोजगार हुनुपर्ने अवस्था आउँछ।
